**Күчермә**

ТАТАРСТАН РЕСПУБЛИКАСЫ МИНИСТРЛАР КАБИНЕТЫ

КАРАР

2001 елның 9 июле, № 430

**Татарстан Республикасы Җир һәм мөлкәт мөнәсәбәтләре министрлыгы мәсьәләләре**

«Татарстан Республикасының аерым министрлыкларын һәм дәүләт комитетларын төзү, бетерү һәм үзгәртеп кору турында» 2001 елның 11 маендагы 764 номерлы Татарстан Республикасы Дәүләт Советы карары, «Татарстан Республикасы Хөкүмәте – Татарстан Республикасы Министрлар Кабинеты эшчәнлегенең оештыру мәсьәләләре турында» 2001 елның 11 маендагы ПУ – 360 номерлы Татарстан Республикасы Президенты Указы нигезендә Татарстан Республикасы Министрлар Кабинеты КАРАР БИРӘ:

1. Кушымталарны расларга:

Татарстан Республикасы Җир һәм мөлкәт мөнәсәбәтләре министрлыгы турында нигезләмәсен;

Татарстан Республикасы Җир һәм мөлкәт мөнәсәбәтләре министрлыгы структурасын.

2. Татарстан Республикасы Җир һәм мөлкәт мөнәсәбәтләре министрлыгы Дәүләт милке белән идарә итү буенча Татарстан Республикасы Дәүләт комитетының тапшыру акты нигезендә хокукый дәвамчысы булып торуын билгеләргә.

3. Татарстан Республикасы Җир һәм мөлкәт мөнәсәбәтләре министрлыгы аппараты хезмәткәрләренең иң чик санын 153 берәмлек күләмендә вазыйфаи окладлар буенча 274,4 мең сум күләмендә айлык хезмәт өчен түләү фонды белән билгеләргә.

4. Татарстан Республикасы Министрлар Кабинетының "Дәүләт милке белән идарә итү буенча Татарстан Республикасы Дәүләт комитеты турында" 1999 ел, 10 сентябрь, 600 нчы карары үз көчен югалткан дип санарга.

Татарстан Республикасы

Премьер-министры Р. Н. Миңнеханов

Министрлар Кабинеты

Аппараты җитәкчесе И. Б. Фәттәхов